
	Par atzinumu bērnu nometnei	



    Veselības inspekcijas Sabiedrības veselības departamenta Higiēnas novērtēšanas nodaļa (turpmāk – Inspekcija) ir saņēmusi un izskatījusi SIA “Brightness” 01.06.2026. un 02.06.2026. pieteikumus (reģistrēti Inspekcijas dokumentu vadības sistēmā ar Nr. 19218, Nr. 19563, Nr. 19564 un Nr. 19547) par atzinumu bērnu dienas nometnei “Vesels.Aktīvs.Priecīgs” Ogresgala pamatskolas telpās, Nākotnes ielā 4, Ogresgalā, kas norisināsies laika posmā no 19.06.2026. līdz 21.06.2026., 26.06.2026. līdz 28.06.2026, no 29.06.2026. līdz 01.07.2026. un no 02.07.2026. līdz 04.07.2026.
Saskaņā ar 2009. gada 1. septembra Ministru kabineta noteikumiem Nr. 981 “Bērnu nometņu organizēšanas un darbības kārtība” 9.5. punktu, ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes gatavību darbības uzsākšanai nav nepieciešams.
Inspekcija informē, ka 27.02.2026. Inspekcijas struktūrvienība Sabiedrības veselības kontroles nodaļa ir veikusi plānveida kontroli izglītības iestādes telpās un ir sagatavots kontroles akts Nr. 00100926, līdz ar to atzinums par nometnes gatavību darbības uzsākšanai nav nepieciešams.
Inspekcija atgādina, ka nometnes darbības laikā ir jāievēro Ministru kabineta 01.09.2009. noteikumus Nr. 981 “Bērnu nometņu organizēšanas un darbības kārtība”, kā arī jānodrošina pretepidēmiskā režīma ievērošana un bērnu veselībai droša vide.

